Държавен вестник, бр. 2, 2015 г., стр. 7

БРОЙ  2	
Д Ъ Р Ж А В Е Н  В Е С Т Н И К 	
СТР.  7  
основа на аргумента, че субстанцията или 
методът не са маскиращи средства, нямат 
потенциал за повишаване на постиженията, 
не представляват риск за здравето или не 
накърняват спортния дух.
Чл. 15. (1) Спортистите, които не са на 
международно ниво, с документирани забо-
лявания, за които се изисква използване на 
забранена субстанция или забранен метод, 
преди използването им са длъжни да пода-
дат в Антидопинговия център молба за РТУ 
по образец, утвърден от САА и публикуван 
на интернет страницата на Антидопинговия 
център. Наличието на забранена субстанция, 
нейни метаболити или маркери, използването 
или опитът за използване на забранена суб-
станция или забранен метод, притежаването 
на забранени субстанции и методи и прила-
гането или опитът за прилагане на забранен 
метод или забранена субстанция не се считат 
за нарушения на антидопинговите правила, 
когато са в съответствие с разпоредбите на 
приложимо РТУ, издадено съобразно Между-
народния стандарт за разрешения за терапев-
тична употреба на САА.
(2) Разрешения за терапевтична употреба 
се издават:
1. за спортисти на национално ниво – от 
изпълнителния директор на Антидопинговия 
център след становище на комисия за раз-
решения за терапевтична употреба (КРТУ);
2. за спортисти на международно ниво – от 
съответната международна спортна организа-
ция, освен ако същата не е предоставила това 
право на Антидопинговия център.
(3) Редът и начинът за разглеждане на 
молбите за издаване на РТУ по ал. 2, т. 1 се 
определят от вътрешните правила на КРТУ 
към Антидопинговия център при спазване на 
Международния стандарт за разрешения за 
терапевтична употреба на САА.
(4) Освен в извънредни случаи спортистите 
по ал. 2, т. 1 трябва да искат РТУ веднага щом 
възникне необходимост, във всеки случай 
(освен при спешни и извънредни събития или 
когато е приложим чл. 4.3 на Международ-
ния стандарт за разрешения за терапевтична 
употреба на САА) най-малко 30 дни преди 
следващото състезание на спортиста.
(5) В случаите по ал. 2, т. 1 изпълнителният 
директор на Антидопинговия център в срок 
до 7 работни дни от получаване на молбата 
с решение издава или отказва издаване на 
РТУ. Решението на изпълнителния директор 
подлежи на обжалване в тридневен срок пред 
Българския спортен арбитраж към Българския 
олимпийски комитет. Ако Българският спор-
тен арбитраж промени решението за отказ за 
издаване на РТУ, неговото решение може да 
бъде обжалвано от САА пред Спортния арби-
тражен съд в гр. Лозана, Швейцария (САС).
(6) Изпълнителният директор на Антидо-
пинговия център чрез АДАМС предоставя 
информация на САА, на международната 
федерация и на съответната българска ли-
цензирана спортна организация за решенията 
по ал. 5.
(7) Съответната българска лицензирана 
спортна организация предоставя информация 
на международната спортна организация за 
взетите решения по ал. 5.
(8) Световната антидопингова агенция има 
право да преразгледа решението за издаване 
или за отказ за издаване на РТУ, както и да го 
отмени, в случай че установи, че не е спазен 
Международният стандарт за разрешение за 
терапевтична употреба на САА.
(9) Решенията, с които САА отменя из-
даването, или отказът за издаване на РТУ 
могат да бъдат обжалвани само пред САС от 
спортиста или от антидопинговата организа-
ция, чието решение е отменено. Решенията, 
постановяващи отказ за издаване на РТУ, 
които не бъдат отменени от САА, могат да 
бъдат обжалвани пред САС – за спортистите 
на международно ниво, или пред Българския 
спортен арбитраж – за всички останали 
спортисти.
(10) Процедурата по обжалване на разре-
шенията за терапевтична употреба е съгласно 
Международния стандарт за разрешения за 
терапевтична употреба на САА.
(11) Когато антидопингова организация 
реши да вземе проба от лице, което не е 
спортист на международно или национално 
ниво, а това лице употребява с лечебна цел 
забранена субстанция или забранен метод, 
антидопинговата организация може да му 
разреши да подаде молба за ретроактивно РТУ.
Раздел III
Антидопингови екипи
Чл. 16. (1) Процедурата по вземане, за-
печатване, съхраняване, транспортиране и 
предаване на проби за анализ се осъществява 
от антидопингови екипи при спазване прави-
лата на Международния стандарт за тестване 
и разследвания на САА.
(2) Изпълнителният директор на Анти-
допинговия център издава сертификати на 
лицата, които имат право да участват в ан-
тидопингови екипи.
(3) Съставът на всеки антидопингов екип е 
поне от двама членове, един от които е пред-
седател и се определя със заповед на изпълни-
телния директор на Антидопинговия център. 
Със заповедта изпълнителният директор може 
да определи служител от Антидопинговия 
център, който да упражнява контрол върху 
дейността на антидопинговия екип.